Melum kyrkje

Melum kyrkje (eldre stavemåte: Mælum) er ei langkyrkje frå 1728 i Skien kommune i Telemark. Kyrkja avløyste ei stavkyrkje som var vigd til den heilage Lavrans. Ho vart oppført få år etter den store kyrkjeauksjonen i 1723. Skipet og koret er lafta, medan tårnet (frå 1840) er i bindingsverk. Dåpssakristiet er frå 1883. Kyrkja vart mykje endra i 1883, då kyrkja vart mykje endra. Mellom anna vart vindauga gjort større og veggane måla. Sidan er kyrkja restaurert og veggane avluta. Altartavla er ei katekismetavle frå tidleg på 1600-talet. Ho har truleg vore brukt i Skien kyrkje før ho kom til Melum. I kyrkja finn ein òg ein kyrkjestol for Løvenskiold-familien, og på denne og på galleribrystninga er det måla våpenskjold. Brekke museum i Skien har gamalt inventar frå den tidlegare Melum-kyrkja. Kjelder Kverndalen, Gudmund (2003). Melum kirke 275 år 1728-2003. Melum menighetsråd. Henriksveen, Herman, red. (1986). «Melum kirke». Kirker i Telemark. Stathelle: Flora forlag. s. 20-21. ISBN 82-90695-00-4. Skien kyrkjelege fellesråd om kyrkja «Melum kyrkje». Kirkesøk. Den norske kyrkja. Bakgrunnsstoff Solumkirkene Arkivert 2014-02-02 ved Wayback Machine. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 501. ISBN 82-7527-022-7. Melum kyrkje i kulturminnesok.no, nettstaden til Riksantikvaren Skien kyrkjelege fellesråd om kyrkjegarden